**5.B - PODKLADY PRE SAMOŠTÚDIUM OD 11.5.2020 DO 15.5.2020**

**MATEMATIKA**

Milí žiaci, iste pozorne sledujete ako sa vyvíja situácia za dverami vášho domu alebo za plotom vašej záhrady. Zahrajte sa na odborníkov a sami spočítajte priemerné prírastky osôb, ktorým vyšiel pozitívny test na chorobu, ktorú spôsobuje koronavírus.

1. Je potrebné doplniť prázdne miesta v tabuľke. Informácie vyhľadajte na internete. Odporúčam stránku Úradu verejného zdravotníctva Slovenskej republiky (www.uvzsr.sk).
2. Za slová „Priemerný prírastok:“ si napíšte súčet všetkých ľudí v danom týždni (spočítajte ich spolu za celý týždeň) vydelený sedmičkou (a čo vám vyšlo vydeľte číslom 7). Zaokrúhlite na celé čísla.
3. Je to rozsiahly projekt naozaj na úrovni piateho ročníka. Situáciu budete sledovať až 5 týždňov. Preto v druhej úlohe nakreslite graf s piatimi stĺpcami. Výšku stĺpcov narysujete podľa priemerných prírastkov. Odporúčam v milimetroch.
4. Odfoťte a pošlite mi obrázok.
5. Napíšte mi email [ucitelka.svedlar@gmail.com](mailto:ucitelka.svedlar@gmail.com) ako sa vám doma darí počítať, merať a rysovať alebo sa stretneme na facebooku.

Nadpis: *Počet pozitívne testovaných na COVID-19*

Úloha 1: Sledujte denný prírastok pozitívne testovaných osôb na COVID-19. Zapisujte do tabuľky.

18. týždeň

|  |  |  |  |  |  |  |  |
| --- | --- | --- | --- | --- | --- | --- | --- |
| Deň | 27.4.2020 | 28.4.2020 | 29.4.2020 | 30.4.2020 | 1.5.2020 | 2.5.2020 | 3.5.2020 |
| Počet |  |  |  |  |  |  |  |

Priemerný prírastok:

19. týždeň

|  |  |  |  |  |  |  |  |
| --- | --- | --- | --- | --- | --- | --- | --- |
| Deň | 4.5.2020 | 5.5.2020 | 6.5.2020 | 7.5.2020 | 8.5.2020 | 9.5.2020 | 10.5.2020 |
| Počet |  |  |  |  |  |  |  |

Priemerný prírastok:

20. týždeň

|  |  |  |  |  |  |  |  |
| --- | --- | --- | --- | --- | --- | --- | --- |
| Deň | 11.5.2020 | 12.5.2020 | 13.5.2020 | 14.5.2020 | 15.5.2020 | 16.5.2020 | 17.5.2020 |
| Počet |  |  |  |  |  |  |  |

Priemerný prírastok:

21. týždeň

|  |  |  |  |  |  |  |  |
| --- | --- | --- | --- | --- | --- | --- | --- |
| Deň | 18.5.2020 | 19.5.2020 | 20.5.2020 | 21.5.2020 | 22.5.2020 | 23.5.2020 | 24.5.2020 |
| Počet |  |  |  |  |  |  |  |

Priemerný prírastok:

22. týždeň

|  |  |  |  |  |  |  |  |
| --- | --- | --- | --- | --- | --- | --- | --- |
| Deň | 25.5.2020 | 26.5.2020 | 27.5.2020 | 28.5.2020 | 29.5.2020 | 30.5.2020 | 31.5.2020 |
| Počet |  |  |  |  |  |  |  |

Priemerný prírastok:

Úloha 2: Stĺpcovým grafom znázornite týždenné počty pozitívne testovaných osôb na COVID-19.

**OBČIANSKA NÁUKA**

Krúžková činnosť na našej škole

ÚLOHA:

Choď na stránku našej školy. Zisti, ktoré krúžky máme na škole, kto vedie daný krúžok.

Získané informácie napíš do zošita.

**GEOGRAFIA**

**11.5.- Ochrana prírody**

Prepíšte si nové poznámky do zošita.

**Ochrana prírody**

Cieľom ochrana prírody je zamedziť jej poškodzovaniu a zabrániť negatívnym vplyvom ľudskej činnosti na okolitú krajinu. Chránime **neživú a živú zložku prírody.**

Na SR rozlišujeme 2 typy ochrany:

**1. ÚZEMNÚ OCHRANU – chránené územia**

1. **Národné parky – 9 –** Tatranský NP (TANAP) (najstarší)

NP Nízke Tatry (NAPANT) – najväčší

Pieninský NP (PIENAP) – najmenší

NP Slovenský raj

NP Slovenský kras

NP Muránska planina

NP Poloniny

NP Veľká Fatra

NP Malá Fatra

1. **Chránené krajinné oblasti – CHKO -14** – napr. Ponitrie, Poľana, Záhorie.....
2. **prírodná rezervácia** –PR – napr. Muráň, Čingovské hradisko

**13.5.-Ochrana prírody**

Pokračujeme s novou látkou, nadpis sa nemení. Do zošita pod nové učivo, napíšte 5 viet ako vy chránite prírodu ☺

**2. DRUHOVÚ OCHRANU – chránené druhy rastlín, živočíchov, nerastov a skamenelín**

* **Červený zoznam –** ohrozené a vzácne druhy rastlín a živočíchov, endemitov a reliktov
* **Zoznam svetového prírodného dedičstva UNESCO –** Jaskyne Slovenského krasu, Pralesy Východných Karpát

**Slovensko ohrozujú kalamity a prírodné hrozby:**

a) snehové kalamity d) lavíny

b) víchrice e) zosuvy pôdy

c) povodne f) zemetrasenia

**LITERATÚRA**

Pracujeme na strane 75 v učebnici. Napíšeme si nadpis – **Pozrime si rozprávku** a podnadpis **V bábkovom divadle**, vynecháme riadok a opíšeme si zopakujte si zo strany 75 dole. Pekne, pozorne a bez chýb.

**VÝTVARNÁ VÝCHOVA**

Prišla jar. Nakreslite  **jarné kvety na lúke**.

Môžete použiť akvarelové alebo temperové farby na výkres A4.

**SLOVENSKÝ JAZYK**

Pokračujeme cvičeniami –

**5.Doplň slová v prísloviach. Urč vzor doplnených slov.**

Aký otec, taký ............................. vzor ...............................

Aká matka, taká ............................. vzor ...............................

Bez práce nie sú ............................ vzor ...............................

Kto druhému .................. kope, sám do nej spadne. vzor ...............................

Každý svoju .................. hudie. vzor ...............................

**6. V prirovnaniach doplň podstatné mená ženského rodu.**

Rýchly ako .................... . Oči modré ako ............................ . Urastený ako ........................ . Usilovný ako ......................... . Červený ako ................... . Hrkútajú si ako dve .................... . Je tu pekne ako v rajskej ............................. . Beháš tu ako .................................. .

**DEJEPIS**

Pokračujeme ďalej. Obrázky nájdete na stranách 26-28.

**Písomné historické pramene**

Pre poznávanie minulosti mal veľký význam vznik **písma** (Sumeri).

**Písmo** je zápis ľudských myšlienok pomocou znakov.

**Písomné pramene** sú všetky písomné dokumenty, pomocou ktorých historik poznáva minulosť. Patria k nim: *staré listiny, listy, denníky, noviny, časopisy, knihy, kódexy*.

Historici pracujúci s písomným prameňom musia ovládať jazyk (napríklad latinčinu).

Všetky cenné písomné pramene sú uložené v **archívoch**, kde sa o ne starajú archivári.

**Archív** je budova a inštitúcia, v ktorej sú uložené všetky písomné dokumenty rôzneho druhu.

**Kronika** je literárny žáner opisujúci udalosti z minulosti v časovej postupnosti podľa toho, kedy sa odohrali. Tvorcom kroniky je **kronikár**.

**Kronika školy** zachytáva udalosti zo života školy v časovom slede.

**Kronika obce** zachytáva udalosti obce v časovom slede.

**TELESNÁ VÝCHOVA**

1. prechádzky do prírody
2. beh na krátke vzdialenosti
3. aerobic ( ranná rozcvička, cviky na mieste, dychové cvičenia )
4. bicyklovanie v prírode alebo obci
5. Vedomostná úloha : Tvojou úlohou bude pripojiť sa na internet, otvoriť si stránku GOOGLEa do vyhľadávača napísať slová „ **Novodobé olympijské hry“**. Zisti a napíš mi **kedy, kde** sa konali tieto hry a **kým** boli založené.

Vaše odpovede na moje otázky mi môžete zasielať na aplikáciu Messenger – Patrik Olejár ( nie Facebook )

**NÁBOŽENSKÁ VÝCHOVA**

**SLÚŽIM RODINE**

**Zapamätaj si :**

**Sviatosť manželstva** je znakom spojenia Krista a Cirkvi. Dáva manželom milosť milovať sa láskou, akou Kristus miloval svoju Cirkev.

Či chlapec, či dievča máme jedinečnúa nezastupiteľnú úlohu. Ako má otec a mama svoju úlohu v rodine a Boh ich navzájom požehnáva a posilňuje prostredníctvom prijatej sviatosti manželstva, tak aj deti môžu vo svojej rodine slúžiť konkrétnymi skutkami a posilňovať jej základ, ktorým je láska.

1. Vymenuj, aké záujmy majú chlapci a aké dievčatá.

2. V nasledujúcom týždni bude tvojou úlohou slúžiť rodine konkrétnymi skutkami lásky. Zrealizované skutky lásky zapíš do zošita alebo nakresli.

**Napísať do zošitov zapamätaj si a odpovede na otázky.**

**INFORMATIKA**

Otvor si na počítači tento link: <https://zlatyfond.sme.sk/slovenske-hadanky/index.php>

Skús uhádnuť tie hádanky. Natrénuj si prstoklad pri písaní na počítači. Prepíš tie hádanky do PC.

**TECHNIKA**

Milí žiaci, tento krát vypracujte projekt na tému: „Môj jedálny lístok“ – navrhnite jedálny lístok na celý týždeň (7 dní), ktorý bude obsahovať každý deň tri chody t.j. raňajky, obed a večeru.

Po vypracovaní projekt odfoťte, označte menom a priezviskom a pošlite na môj email: [radovankamihalik@gmail.com](mailto:radovankamihalik@gmail.com) **do 17.5.2020.** Ten ďalší týždeň budete mať od techniky opäť pokoj ☺

**BIOLÓGIA**

Milí piataci,

Vašou úlohou na tento týždeň je nakresliť telo kapra obyčajného a podľa učebnice popísať časti jeho tela.


A ešte k tomu odpoviete na tieto otázky:

Kde žije kapor obyčajný?

Čím dýcha kapor obyčajný?

Čo potrebuje kapor na dýchanie?

Vaše výtvory mi môžete poslať cez messenger, emailovou správou, alebo priniesť či poslať do školy.

**ANGLICKÝ JAZYK**

**HUDOBNÁ VÝCHOVA**

- pozrieť si muzikál:

<https://www.youtube.com/watch?v=YhSKk-cvblc>

- napísať poznámky do zošitov:

**MUZIKÁL**

- je druh hudobno-zábavného divadla, v ktorom sa spieva, hrá, tancuje

- je spojením piesní, hudby, tanca a hovoreného slova

- vznikol v Amerike (USA) na začiatku 20. storočia

- námet čerpá zo súčasnosti, používajú sa v ňom moderné piesne a tance

- mnohé muzikály boli sfilmované

L.Bernstein: West side story

A.L.Webber: Ježiš Kristus Superstar

ABBA: Mamma mia